Държавен вестник, бр. 110, 2024 г., стр. 17

БРОЙ  110	
Д Ъ Р Ж А В Е Н  В Е С Т Н И К 	
СТР.  17   
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
СПОГОДБА
между Република България и Федеративна 
република Бразилия за социална сигурност 
(Ратифицирана със закон, приет от 43-то 
Народно събрание на 8 април 2016 г. – ДВ, 
бр. 32 от 2016 г. В сила от 1 януари 2025 г.)
Република България и Федеративна репуб­
лика Бразилия,
наричани по-нататък „договарящи страни“, 
водени от желанието да уредят взаимоотноше­
нията си в областта на социалната сигурност, 
се договарят, както следва:
Ч А С Т  I
ОБЩИ РАЗПОРЕДБИ
Член 1
Определения
1. За целите на тази Спогодба:
(a) терминът „гражданин“ означава лице с 
гражданство на една от договарящите страни;
(б) терминът „законодателство“ означава 
закони, подзаконови актове и други разпоред­
би, които са в сила на цялата или на част от 
територията на една от договарящите страни 
и се отнасят за клоновете и схемите за соци­
ална сигурност, посочени в член 2;
(в) терминът „компетентен орган“ означава 
министърът, министрите или други съответ­
ни органи, които отговарят за клоновете и 
схемите за социална сигурност на цялата или 
на част от територията на всяка от догова­
рящите страни;
(г) терминът „компетентна институция“ 
означава органът или институцията, които 
отговарят за прилагането на цялото или част 
от законодателството във всяка от договаря­
щите страни; 
(д) терминът „обезщетение“ означава всич­
ки обезщетения или пенсии, включително 
всички техни части, изплащани от публич­
ните фондове, както и всички увеличения, 
преизчисления или допълнения, освен ако не 
е посочено друго в тази Спогодба;
(е) терминът „пребиваване“ означава оби­
чайно място на пребиваване на лицето, законно 
установено в една от договарящите страни;
(ж) терминът „престой“ означава временно 
пребиваване;
(з) терминът „осигурителен период“ оз­
начава:
– по отношение на България: осигурителен 
стаж, зачетен като такъв съгласно законода­
телството на България, а
– по отношение на Бразилия: период, за 
който са платени вноски или всеки друг 
равностоен период, считан за такъв по зако­
нодателството на Бразилия;
(и) терминът „бежанец“ има значението, 
дадено му в член l от Конвенцията за статута 
на бежанците, приета в Женева на 28 юли 
1951 г., и в член l, параграф 2 от Протокола 
за статута на бежанците от 31 януари 1967 г.;
(й) терминът „лице без гражданство“ има 
значението, дадено му в член l от Конвенцията 
за статута на лица без гражданство, подписана 
в Ню Йорк на 28 септември 1954 г.;
(к) изразът „членове на семейството“ се 
отнася до:
– по отношение на България: лицата, оп­
ределени или признати като такива съгласно 
българското законодателство;
– по отношение на Бразилия: зависимите 
лица, както са определени съгласно бразил­
ското законодателство.
 2. Останалите термини и изрази, използ­
вани в тази Спогодба, имат съответните 
значения, дадени им в законодателството на 
всяка договаряща страна.
Член 2
Материален обхват
1. Тази Спогодба се отнася до следното 
законодателство:
– по отношение на България: законодател­
ството, уреждащо пенсиите от държавното 
обществено осигуряване: 
(а) пенсии за осигурителен стаж и възраст, 
пенсии за инвалидност в резултат на общо 
заболяване, трудова злополука и професио­
нална болест;
(б) наследствени пенсии от всеки един от 
горепосочените видове;
– по отношение на Бразилия: законодател­
ство, уреждащо общия режим на социалното 
осигуряване и режима за социално осигуря­
ване на държавни служители, относно оси­
гурителните програми за пенсия за възраст, 
преживели лица и инвалидност.
2. При спазване на алинея 3 от този член 
тази Спогодба се отнася също към всяко за­
конодателство, което отменя, заменя, изменя, 
допълва или обединява законодателството, 
посочено в алинея 1 на този член.
3. Тази Спогодба не се отнася към законо­
дателство, въвеждащо нова схема на социална 
сигурност.